### Beslutning

Godkendt.

### Sagsfremstilling

## Resume og sagens baggrund

Den 30. april 2014 behandlede Kommunalbestyrelsen en sag om afholdelse af valghandlinger i Høng. På daværende tidspunkt var Høng Skole det bedst egnede valgsted, og skolen blev valgt som nyt samlet valgsted for Høng. Plads og adgangsforhold på [adresse] er imidlertid ikke optimale og da der er god plads i den nye Høng Hal, foreslås det at rykke fremtidige valghandlinger hertil.

## Indstillinger

Direktøren indstiller, at

1. Valgstedet i Høng ændres fra [adresse] til [adresse],
2. Seniorrådet og Handicaprådet høres inden sagen foreligges Økonomiudvalg og Kommunalbestyrelse.

## Behandling

Direktionen, Seniorrådet, Handicaprådet, Økonomiudvalget, Kommunalbestyrelsen.

## Sagsfremstilling

Kommunalbestyrelsen besluttede i 2014, at de daværende to valgsteder i Høng skulle ændres til et samlet valgsted, som skulle være Høng Skole. [adresse] var på daværende tidspunkt det bedst egnede sted til afholdelse af valghandlinger i Høng.

Efterfølgende er [adresse] blevet opført, og da afholdelse af valghandlinger på [adresse] giver pladsmæssige udfordringer, har administrationen ved besigtigelse undersøgt, om rammerne i [adresse] er bedre egnet.

Det bemærkes, at de pladsmæssige udfordringer på [adresse] er blevet påtalt af såvel valgpersonalet som de stemmeafgivne borgere i forbindelse med Kommunal-Regional- og Ældrerådsvalget i 2021.

Ved besigtigelse af [adresse] har administrationen vurderet, at [adresse] har hensigtsmæssige adgangsforhold, som også er egnet for handicappede og gangbesværede. Det samme gør sig gældende for toiletfaciliteterne.

Der er også god plads på gangene, og såfremt Ældrerådet også fremadrettet ønsker fremmødevalg vil der være gode rammer for, at det kan afholdes samtidig med Kommunal- og Regionsrådsvalg. Indretningen giver desuden fine muligheder for at skabe et hensigtsmæssigt flow i forbindelse med stemmeafgivelsen.

Da [adresse] ligger lige ved siden af hallen, vil måltider i forbindelse med valghandlingerne nemt kunne afvikles der. Det vil frigøre ressourcer hos valgsekretærerne, som på nuværende valgsted skal forestå oprydning, opvask mv. på læreværelset på [adresse].

Flytning af valghandlinger fra [adresse] til [adresse] vil også give færre udfordringer i forhold til de valghandlinger, som afholdes på skoledage, hvor der skal tages hensyn til såvel elever som personale på skolen.

Da Høng Hallen og Høng Skole er fysisk tæt beliggende, vurderes det ikke at have transportmæssig betydning for vælgerne, hvis valgstedet flyttes.

Valgstedet bibeholder navnet "Høng".

## Økonomiske konsekvenser

Ingen bevillingsmæssige konsekvenser.

### Sagens forløb

08-08-2022 Direktionen
Anbefales.
15-08-2022 Seniorrådet
Anbefales.
16-08-2022 Handicaprådet
Anbefales.
17-08-2022 Økonomiudvalget
Anbefales.